
Kazalište u starom Osijeku. 


Napisao T. Matić 


Baveći se prošlošću osječke humanističke gimnazije našao sam 
u arhivskim spisima spomena također o dramskim prikazivanjima 
u Osijeku od četvrtoga decenija osamnaestoga vijeka do godine 

1844. pa iako možebiti ta građa niti u granicama toga vremena 
ne će biti potpuna, ipak će biti zanimljiv prilog za povijest kaza- 
lišne umjetnosti u našim krajevima. 

Gramatički razredi, što su ih isusovci otvorili g. 1729. u Osi- 
jeku, nijesu bili duga vijeka: poslije g. 1737. nema im više traga. 
To je bio ne samo prvi pokušaj, da se u Osijeku poslije izgona 
Turaka osnuje škola za više obrazovanje svjetovne mladeži, nego 
je upravo iz te škole sačuvana — barem koliko ja znam — i naj- 
starija vijest o kazališnoj predstavi u Osijeku. Poznato je, da su u 
isusovačkim gimnazijama učenici pod vodstvom svojih profesora 
prikazivali drame s religiozno-moralnom, a i s patriotskom tenden- 
cijom, jer su isusovci u takovim prikazivanjima vidjeli jako sred- 
stvo za izgrađivanje ne samo moralnoga nego i društvenoga odgoja 
mladeži. Tako su i osječki gimnazijalci godine 1735. prikazali dramu 
Landelinus, uzetu iz repertoara školskih drama isusovačkih.“ Ista 
grebu, pa iz bilješke o toj predstavi doznajemo i za osnovnu joj 
misao: Historia ac Annuae Collegii Zagrabiensis ab a. 1727. veli, 
da je media grammatices classis 1753. prikazala »Landelinum, ado- 
lescentem probum, de pravorum sociorum actibus triumphantem«.? 

Kad su isusovci početkom studenoga 1765. nanovo otvorili 
u Osijeku gramatičke razrede, već su o prvim pokladama đaci naj- 


. i Liiterae Annuae Provinciae Austriae S. ]., rkp. u Nacionalnoj biblioteci 
u Beču (prema priopćenju Dra, M. Vanina D. I). 
je drama prikazivana nešto kasnije i u isusovačkoj gimnaziji u Za- 
2 Rukopisi Historia Collegii Societatis Jesu in Monte Graeco Zagrabiae 
siti (1607.—1726.) i Historia ac Annuae Collegii Zagrabiensis ab a. 1727. nalaze 
se u peštanskoj Sveučilišnoj knjižnici; vijesti o radu zagrebačke arhigimnazije 
i o književnom radu članova kolegija priopćio je iz tih rukopisa prof. Fancev 
u Starinama XXXVII. i XXXVIII. (Zagreb 1934. i 1937.) 

starijega gramatičkog razreda sa svojim mlađim drugovima prika- 
zivali dramu Mendax adolescens correctus. Prvi put se drama pri- 
kazivala u zadnji pokladni četvrtak (»Jovis pingui die«, i danas 
u Slavoniji »debeli četvrtak«), 6. veljače 1766. poslije podne, pred 
vojničkim odličnicima i domaćim plemstvom, a predstava se gle- 
daocima tako svidjela, da su jednodušno tražili, neka se ponovi. 
Želja im se dakako ispunila, te su gimnazijalci upravo na zadnji dan 
poklada, rr. veljače pod večer, nanovo prikazali dramu sa istim 
lijepim uspjehom pred još većim brojem gledalaca. 


U repertoaru zagrebačke isusovačke gimnazije nalazi se već 
veoma rano nacionalnih sujeta: odmah prvoj actio comica, što su 
je đaci tek osnovane gimnazije iznijeli pred općinstvo na Brašančevo 
1607., bio je predmet Poetica laudatio variarum Sclavoniae partium, 
a u kasnijim su se godinama u Zagrebu prikazivali: Czechus et 
Lechus (1702.; kasnije 1749. pod natpisom »Chechus, Lechus et 
Moschus«); Sissiensis victoria christianis felix, Turcis funesta (1717.); 
Marcus Crisinus, martyrii laurea coronatus (1718.); Felix infelicitas 
s. Ivani Gostomili, Croatiae regis filii (1728., 1735., I751., 1752.); 
Divus Vladimirus, Podgoriae rex et martyr (1732.); Joannes Dras- 
covichius, Illyrici vindex (1732.); Croatia theatrum virtutis Erdo- 
dianae (1733.); Gemini Croatiae heroes: Petrus et Joannes Patatichii 
(1737.); Thomas Nadasdius, de 'Turcis ad Jassenovacz victor (1763.) 
i dr. Prikazivalo se dakako redovno latinski, no po malo je počeo 
u Zagrebu i hrvatski jezik krčiti sebi put u đačke drame (prvi trag 
već oko polovice sedamnaestoga vijeka), a upravo u godini 1766., 
kada je u obnovljenoj isusovačkoj gimnaziji u Osijeku bila prva 
školska predstava, spominje se u zagrebačkoj gimnaziji s puno 
topline i ljubavi prikazivanje drame o Kiru hrvatskim jezikom: 
»Suprema grammatices classis in fine anni scholastici croatico ser- 
mone Cyrum in solium evocavit non modo populo, verum etiam 
nobilitate, quae copiosa affluxerat, et actionis venustatem et patrii 
sermonis elegantiam et inauditam suavitatem admirante.« Još i u 
idućim godinama prije ukinuća isusovačkoga reda prikazivalo se u 
zagrebačkoj gimnaziji hrvatski (Codrus 1768., Lysimachus 1768., 


% Diarium Missionis Essekinensis Societatis Jesu coeptum a. MDCCLXIV. 
(rkp. u peštanskoj Sveučilišnoj knjižnici), — Isp. Pelc, Školska drama osječkih 
isusovaca i franjevaca u XVIII. vijeku (Zbornik arheol. kluba Mursa, Osijek 
1936., str. 23—26) i Matić, Osječka humanistička gimnazija od osnutka do god. 
1848. (Rad 257., str. 23—26). 

Titi clementia 1770.).“ U repertoaru gimnazije požeškoga kolegija 
ima neobično malo domaćih sujeta: Ivanus eremum regno praeferens 
(1751.) i Illyricum Hungariae iunctum (1763.). Iako se već 1734. 
spominje, da su požeški gimnazijalci na Veliki četvrtak u kolegij- 
skoj crkvi prikazivali hrvatskim jezikom Muku Spasiteljevu (Sacra: 
tragedia), sa same školske pozornice čula se u Požegi prvi put hrvat- 
ska riječ 1765. krajem školske godine: »... syntaxis sub finem anni 
Sedeciam illyrice loquentem non sine secunda spectatorum admur- 
muratione undique ad rem videndam hic loci insolitam confluen- 
tium in scenam dedit.« Hrvatski se prikazivalo u požeškoj gimnaziji 
i u idućim godinama: 1768. jedna drama, kojoj se natpis ne spo- 
minje; 1769. Poena neglecti missae sacrificii; 1771. Avarus; 1772. 
Eremicola.5 

Da li je i u Osijeku u repertoaru đačkih predstava bilo do- 
maćih sujeta, teško je pouzdano reći, jer su nam poznati naslovi 
samo od dvije drame prikazivane od osječkih gimnazijalaca, no po: 
svoj prilici ih nije bilo. Već kod predstave o pokladama 1766.. 
izrijekom se veli u Diarium Missionis Essek. S. J., da se prikazi- 
valo njemački »ut natio illyrica in hac lingua excollatur, quod 
Augusta Domina nostra vult.« A da je upravo Marija Terezija že- 
ljela, da nova osječka gimnazija postane rasadnica nijemstva među 
Hrvatima, ističe i prvi historik gimnazije, sekularizovani isusovac 
Antun Ustia: »Nihil Illa perinde avebat, quam ut ex occasione: 
inductarum scholarum publicarum sermonis teutonici consuetudo: 
quam celerrime his in locis proferretur.«5 

Iste godine na dan osnivača isusovačkoga reda sv. Ignacija. 
Loyolskoga, 31. srpnja 1766., bila je poslije večere »actio magistri 
parvae, quae paulo ante 92" terminata est.« I o pokladama 1767. 
spominje se u osječkom isusovačkom Driariju, da je u gimnaziji 
24. 1 26. veljače pred večer bila »declamatio syntaxistarum« i »de- 
clamatio principistarum«, a u proslavu svršetka školske godine pri- 
ređena je 2. rujna 1767. »declamatio poetarum et syntaxistarum in 
casamatis germanico idiomate tota« i sutradan »declamatio ger- 


* Hist. Coll. S. J. in Monte Graeco i Hist. ac Annuae Coll. Zagrab. ab. 
a. 1727. (pod dotičnim godinama); isp. također Vanino, Povijest kazališta isuso- 
vačke gimnazije u Zagrebu (Hrv. Prosvjeta III., god. 1916.) i Fancev, Iz daleke 
prošlosti hrvatskih gimnazija (Nastavni Vjesnik XL, str. 5—8). 

5 Matić, Isusovačke škole u Požegi (Vrela i prinosi V., str. 38—42). 

$ Historia gymnasii Essekinensis, str. 15 (rkp. u knjižnici ukinute osječke: 
humanističke gimnazije, sada u ženskoj realnoj gimnaziji u Osijeku). Isp. i Rad. 
257., Str. 9. 

manica in iisdem casamatis principistarum et parvistarum«. Diarium 
Miss. Essek. S. J. veli, da su i na đačku deklamaciju krajem školske 
godine, upravo kao i pokladama, došli vojnički odličnici i sve 
plemstvo: »... cum Excellentissimo Generali Locumtenente tota 
nobilitas comparuit prout ad bacchanalisticam.« A i isusovačke 
Annuae — prema saopćenju Dra. M. Vanina D. I. — spominjući 
lijep uspjeh đačkih predstava u godini 1767., osobito ističu, da su 
đaci upravo njemačkim jezikom stekli simpatije plemstva: »spectan- 
tibus et applaudentibus cum  Excellentissimo Praefecto numerosis 
nobilibus, quorum animos actoribus germanicum idioma conciliavit.« 

Na žalost, inače ne znamo ništa točnije o tima »declama- 
tiones«, što su ih priredili osječki gimnazijalci 1767. o pokladama i 
krajem školske godine u rujnu. Ako uzmemo u obzir, da su u to 
doba kazališne predstave u isusovačkim školama u Austriji bile već 
«carskom naredbom zabranjene s motivacijom, da se priređivanjem 
predstava gubi vrlo mnogo vremena i mladež odvraća od korisnijih 
posala (u akademskom kolegiju u Beču i u gradačkom kolegiju bile 
su zadnje školske predstave god. 1760.), mogli bismo posumnjati, 
«da li se osječkima »declamationes« u god. 1767. imaju upravo 
razumjeti kazališne predstave. Austrijska instrukcija za više škole 
od g. 1764. naredila je — posve u utilitarističkom duhu prosvjeti- 
teljskoga doba — da mjesto kazališnih igara đaci najstarijih gimna- 
Zijskih razreda krajem školske godine čitaju govore o kojem ko- 
risnom predmetu i pjesme." Nemaju li se možebiti tako shvatiti i 
»declamationes« osječkih gimnazijalaca u godini 1767.? Mislim, da 
takovo shvaćanje ne bi bilo ispravno. Prije svega, u terminologiji 
osječkoga isusovačkog Diarija »declamationes« označuju svakako i 
kazališne predstave. Kada se o pokladama 1766. na želju publike 
ponovila predstava drame Mendax adolescens correctus, veli se za 
tu kazališnu reprizu u Diariju izrijekom »syntaxistarum decla- 
matio reproducta est.« A niti pokladno vrijeme ne bi bilo nikako 
zgodno za priređivanje govora i deklamacija u duhu austrijske 
instrukcije od g. 1764. Napokon, ako i jest Osijek, kao i svi isu- 
:sovački zavodi po Hrvatskoj, pripadao austrijskoj isusovačkoj 
Provinciji, vjerovatnije je, da isusovci, koji su u-Austriji morali 
uzmaći pred naredbama državne vlasti i ukinuti u svojim školama 
kazališne predstave, nijesu to učinili i u Osijeku, kamo nije dosezala 


7 Duhr, Geschichte der Jesuiten in den Lindern deutscher Zun e im 18 
.Jahrhundert, Miinchen-Regensburg 1928, 1. 3sri 385, II. 34. 2 ' 

zabrana austrijskih vlasti, nego da su staru isusovačku praksu 
školskih predstava u Osijeku nastavili i dalje u godini 1767., upravo 
kao što su radili i u zagrebačkom i požeškom kolegiju. 

U zadnjim godinama isusovačkoga rada u osječkoj gimnaziji 
Diar, Miss. Essek. S. ]. poslije 1767. ne spominje više đačkih actiones 
niti declamationes, iako njegove bilješke idu sve do 15. kolovoza 
1770. i onda se opet, poslije praznine od gotovo dvije godine, na- 
stavljaju od I. srpnja do 20. rujna 1772. Jedino Litterae Annuae 
vele općenito, da su osječki đaci prikazivali. i god. 1770. »majora 
dramata«, i time potvrđuju izrijekom, da se običaj đačkih kazališnih 
predstava u Osijeku održao upravo do ukinuća isusovačkoga reda. 

Možebiti su kazališne predstave isusovačke gimnazije potakle 
i osječke franjevce, da priređuju prikazivanja dramatizovanih sve- 
tačkih legenda. Franjevci su imali u Osijeku već od početka osam- 
naestoga vijeka (1708.) provincijski filozofsko-teološki studij, a 
8. 1735. je ta škola povišena na studium generale. Prva vijest o 
školskoj predstavi zabilježena je u Drariju osječkoga franjevačkog 
samostana* pod godinom 1770.: u zadnja dva pokladna četvrtka, 
15. i 22. veljače, veli se da je prikazivana »a nostra utriusque classis 
juventute tragoedia S. Pelagiae Virginis Tarsensis et Martyris. 
Erectum in id opus fuit theatrum a cellarii porta deorsum«. Jer je 
osječka gimnazija u to doba bila još u rukama isusovačkim, »nostra 
utriusque classis juventus« mogu biti samo franjevački đaci filozofije 
i teologije. 

Poslije poduže stanke osječki su franjevci o pokladama 1775., 
i to u debeli četvrtak i u zadnji pokladni ponedjeljak, 22. i 27. 
veljače, priredili opet školsku predstavu: »Tragoedia latina de s. 
Margarita de Cortona per studentes utriusque classis item princi- 
pistas et parvistas saeculares in refectorio ad noctem  (theatro 
ex professo ad id facto) a media 6% vespertina per tres horas 
producta. Interludia erant germanico-illyrica.« To prikazivanje 
Margarite Kortonske zanima nas s više razloga. Prije svega, 
uz franjevačke »studentes utriusque classis« sudjeluju kod te 
predstave također svjetovni principisti i parvisti, t. j. učenici 
najnižih dvaju razreda osječke gimnazije. Poslije ukinuća isuso- 
vačkoga reda (1773.) ostali su isusovci, dakako kao svjetovni 

8 Diarium sive prothocollum venerabilis conventus S. Crucis Inventae 


Essekini intra muros ab a. 1686. usque ad a. 1851., ed. Bosendorfer (Starine 
XXXV.) 

svećenici, i dalje profesori u gimnaziji, a upravljao je u to doba 
školom  sekularizovani isusovac Josip Fischer, zadnji superior 
osječke misije, koji je ostao u Osijeku kao gradski župnik. 
Franjevci su preuzeli osječku gimnaziju tek u studenom 1778., no 
već prije toga je na kratko vrijeme ušao u profesorski zbor jedan 
franjevac: poznati slavonski gramatik fra Marijan Lanosović postao 
je početkom školske godine 1774.5. u osječkoj gimnaziji profesor 
principija i parve i služio je u tome zvanju do prosinca 1776. 
Upravo u to doba prikazivala se u franjevačkom samostanu latinska 
tragedija o Margariti Kortonskoj, pa kako eto razbiramo iz bilješke 
franjevačkoga Diarija, Lanosović je svoje dake iz gimnazije, prin- 
cipiste i parviste, okupio, da i oni aktivno učestvuju kod prikazi- 
vanja, a razumije se, da je to mogao učiniti samo s privolom upra- 
vitelja gimnazije, nekadašnjega isusovca, kojemu je očito pravo bilo, 
da se osječki gimnazijalci pod vodstvom franjevaca zainteresuju za 
školsku dramu, kako ju je prije u toj školi njegovao isusovački red. 

Osim toga, bilješka u franjevačkom Diariju o prikazivanju 
Margarite Kortonske prvo je i jedino svjedočanstvo, da se sa školske 
pozornice u Osijeku čula i hrvatska riječ, jer se izrijekom veli, da 
su u latinsku tragediju iz Života svetičina bili upleteni njemački i 
hrvatski interludij I napokon, Margarita Kortonska je 
dokaz, da su i u Slavoniji, baš kao i kod kajkavaca, počeci drame 
na hrvatskom jeziku u vezi sa školskom dramom. U doba prikazi- 
vanja latinske drame o Margariti Kortonskoj živio je u osječkom 
franjevačkom samostanu kao eksprovincijal Ivan Velikanović, 
koji je 1780. u Osijeku štampom izdao Prikazanje razpuštene kćeri, 
velike poslije pokornice, svete Margarite iz Kortone i time otpočeo 
u Slavoniji niz sačuvanih duhovnih drama pisanih hrvatskim je- 
zikom. Iako ne možemo, ne poznavajući teksta latinske drame pri- 
kazivane 1775., točnije odrediti, u kakovom je odnosu spram nje 
Velikanovićevo Prikazanje razpuštene kćeri, ipak se može pouzdano 
reći, da latinska tragedija o Margariti Kortonskoj, što su je đaci 
1775. prikazivali u osječkom franjevačkom samostanu, u kojem je 
u to doba stalno živio Velikanović, i njegova hrvatska drama, što 
obrađuje isti sujet i štampana je 1780. u Osijeku, ne će biti nipošto 
dvije slučajne pojave, posve nezavisne jedna od druge. Velikanović 
je teološke nauke svršio u Bologni, a i kasnije je po službenim po- 


?* Historia gymnasii Essek., str. 2—4, i Starine XXXV, 65 i ŽE. 
19 Starine XXXV, 64. 

slovima zalazio u Italiju,“ te je ondje, u kolijevci i centru franje- 
vačkoga reda, imao prilike upoznati duhovnu dramu, što se razvila 
u Italiji. Sam predmet Prikazanja razpuštene kćeri bio je Velika- 
noviću bliz, jer je u vezi s franjevačkim redom: pokajnica Margarita 
okajava svoj grješni život kao franjevačka trećoretkinja. Profesor 
P. Kolendić je utvrdio, da je Prikazanje razpuštene kćeri doista 


uzeto iz talijanske književnosti: iako to nije nigdje priznao, Velika- 


nović je prenio k nama talijansku dramu La prodiga figliola Mar- 
garita la Beata di Cortona, rappresentatione di Pietro Paolo Todini, 
sacerdote de Astri (Roma 1665), tek je gdjegdje štošta ispustio i po 
koje ime promijenio. Osim toga je prof. Kolendić našao talijanski 
original također za Velikanovićevu Svetu Susanu (Budim 1783.), 
koja je znatno skraćena »opera sacra« Giuseppa Bernerija La Su- 
sanna, Vergine e Martire (Roma 1675.)." Za treću dramu Velika- 
novićevu Sv, Terezija divica (Osijek 1803.) veli se u natpisu, da je 
»za prikazu u jezik talijanski složena i u ilirički privedena«, pa ako 
još uzmemo u obzir, da je i Tomikovićev Josip poznan od svoje 
braće (Osijek 1791.) slobodan prijevod  Metastasijeva oratorija 
Giuseppe riconosciuto,'* nema više sumnje, da uopće počecima hr- 
vatske franjevačke duhovne drame u Slavoniji valja tražiti vrelo u 
talijanskoj književnosti. 

Bilješka franjevačkoga Diarija o prikazivanju latinske drame 
o Margariti Kortonskoj u godini 1775. posljednja je vijest o aktiv- 
nom učestvovanju osječkih gimnazijalaca kod priređivanja kaza- 
lišnih igara.“ Zabrana školskih predstava, što smo spomenuli da je 
već ranije postojala za Austriju, izdana je kasnije i za naše škole. 
Iz spisa osječke gimnazije ne razbiram, koje je upravo godine kod 
nas stala na snagu ta zabrana, no bez sumnje je postojala već neko 
vrijeme prije 1794., jer je zagrebačka Viša školska direkcija po 
odredbi Namjesničkoga vijeća, izdanoj 21. veljače 1794., u travnju 
iste godine naredila direktoru osječke gimnazije: »ut, cum ludi 
theatrales, qui universim apud juventutem  scholasticam  abrogati 


11 Jakošić, Scriptores Interamniae (Građa za pov. hrv. knjiž. II, 134—135)- 

12 Kolendić, Velikanovićeva »Sveta Suzana« (Južni Pregled VIII) 

13 Kolendić, Tomikovićev »Josip poznan« (Prilozi za književnost IX.) 

1% Margarita Kortonska bila je i kasnije u našim krajevima omiljela kao 
dramski sujet: 1840. je drama o toj svetici »ad exemplum priorum annorum et 
theatri Tergestini« prikazivana ponovno u kazalištu na Rijeci, no Viša školska 
direkcija zagrebačka je dalje prikazivanje zabranila, pozivajući se na odredbu 
Namjesničkoga vijeća, da se res sacrae ne smiju iznositi na pozornicu. (Proto- 
collum intimatorum osječke gimnazije 1839./40., br. 239/167). 

fuere, nihilominus iterum quibusdam in locis, uti Pestini, Albae, 
Vaczii et Sopronli, resuscitentur producanturque aliquando sine 
conscientia et cura moderatorum, nonnunquam consciis his et diri- 
gentibus, istud vero vel ex ea ratione stantibus benignis normalibus 
resolutionibus tolerari non possit, quod desideria theatrorum  stu- 
diosis vetitorum in ipsis excitet, cursum studiorum turbet, sumptus 
inutiles parentibus faciat et occasionem ad varios excessus tum prae- 
sertim aperiat, cum in absentia suorum praepositorum soli sub 
proprio tantum ductu scenis apparandis et actioni theatrali sunt 
intenti, praedictos ludos theatrales porro quoque abrogatos et ju- 
ventuti scholasticae interdictos manere, huc nequaquam intellectis 
illis scholasticis declamationibus, quae $ 157. Rationis educationis 
tantopere commendantur.«!5 

Osim đačkih dramskih prikazivanja vrlo malo inače znamo 
o kazališnim predstavama u starom Osijeku krajem osamnaestoga i 
početkom devetnaestoga vijeka. Nastojanjem oficir4 osječke garni- 
zone otvoreno je 1774. u dvorišnome krilu velike vojarne u Tvrdi 
kazalište, u kojem su se priređivale njemačke predstave, sve dok 
nije u drugoj polovici devetnaestoga vijeka sagrađeno kazalište u 
Gornjem gradu.“ U osječkom Gradskom muzeju sačuvan je kaza- 
lišni oglas, da će njemačka glumačka družina pod direkcijom Franje 
Brandeisa 20. veljače 1808., uoči imendana grofice Eleonore Pejače- 
vićeve, prikazivati kao »dreyzehnte Vorstellung in fiinften Abo- 
nement« dramu »Alane oder die Siegesfeier Alexander des Grossen, 
nach Herrn von Bilderbecks Alexander bearbeitet von A. J. Gutten- 
berg.« Iako nije u oglasu izrijekom rečeno mjesto prikazivanja, ne 
ćemo pogriješiti, ako uzmemo, da se Alane prikazivala u Osijeku, 
jer njemačka glumačka družina, koja prikazuje već »trinaestu pred- 
stavu u petom abonnementu«, i to u čast imendana grofice Peja- 


"5 Protocolla menstrua osj. gimn., 1794, aprilis, br. 27. U spomenutom 
paragrafu 157. ugarsko-hrvatskoga Ratio educationis od g. 1777. govori se, kako 
su, »declamationes publicae« vro potrebne mladeži: »cum paucis a natura sit 
datum, ut publicis in conventibus posito metu ad concionem dicere audeant«, 
pa da zato upravo valja mladež vježbati, da se priuči bez plahosti javno govoriti. 

39 Jul Pfeiffer, Deutsches Theater in Osijek 1774—1907 (zagrebački 
Morgenblatt, božićni broj g. 1932.). — Oficiri su u to doba imali kazališne dvo- 
rane za njemačke predstave i drugdje po slavonskim gradovima. Taube izrijekom 
veli za Zemun: »Im Commandantenhause ist eine hiibsche Biihne angelegt, auf 
welcher deutsche Schauspiele aufgefiihrt werden« (Historische und geographische 
Beschreibung des Konigreiches Slavonien und des Herzogthumes Syrmien, Leip- 
zig 1777, knj. III, str. 108). Govoreći o tome, kako se njemački jezik uopće vrlo 
širi po Slavoniji, Taube naročito ističe, da se ne samo u Zemunu nego i u drugim 
mjestima prikazuju »deutsche Schauspiele« (o. €. I, 63). . 

čevićeve, jedva pristaje u drugo koje mjesto osim Osijeka. Naprotiv, 
mislim, da g. Pfeiffer ne će imati pravo, kad pripisuje Osijeku 
kazališni oglas, što je sačuvan u osječkom Gradskom muzeju, a u 
kojem se — također bez naznake mjesta prikazivanja — javlja, da 
će I4. ožujka 1816. glumačka družina pod direkcijom Josipa Bu- 
benhofena prikazivati premijeru »Der Kampf fiirs Vaterland. Eine 
ganz neue patriotische Oper in drei Aufzigen von Joseph Aloys 
Gleich. Die Musik _ vom Herrn Franz Roser.« Poznato. je, da je 
Bubenhofen bio već od g. 1803. direktor njemačkoga kazališta u 
Zagrebu, a u ožujku 1813. javio je zagrebačkom magistratu, da je 
ugovorom s grofom Amadeom osigurao sebi i dalje kazališnu zgradu 
do Uskrsa 1817." U zagrebačkom Gradskom muzeju je sačuvan — 
također bez naznake mjesta — oglas predstave Kotzebuove drame 
Das Scbmukkiistcben oder der Weg zum Herzen, prikazivane 24. 
srpnja 1816. pod Bubenhofenovom direkcijom. "Tekst toga oglasa je 
gotovo od riječi do riječi jednak tekstu oglasa sačuvanoga u osječ- 
kom muzeju, a u oba se oglasa spominju također isti glumci, pa će 
se prema tome i jedan i drugi oglas ticati prikazivanja Buberiho- 


fenove družine u Zagrebu. 


Naprotiv, Osijek je izrijekom označen kao mjesto prikazi- 
vanja u kazališnom oglasu osječkoga Gradskog muzeja o predstavi 
Kotzebuove drame Heinrich Reussen von Plauen oder die Belage- 
rung von Marienburg, koja je iznesena na pozornicu 5. siječnja 1826. 
pod direkcijom Antuna Heina. 


Uz javne kazališne predstave znalo je biti katkada i privatnih 
u domovima osječkih odličnika. Gradski župnik u tvrđavi, Antun 
Turković, koji je poznat i kao hrvatski pisac, zabilježio je u svojem 
Diariju, da je 1. svibnja 1804. poslije podne u retfalačkom dvorcu 
grofova Pejačevića »apud Sigismundum Pejacsevich solemne thea- 
trum celebratum«, ali nam na žalost nije ništa točnije rekao o toj 
svibanjskoj zabavi.“ 


Prve kazališne predstave, kojima sam našao spomena u Acta 
directoralia osječke gimnazije, bile su u siječnju 1828.: prikazivali su 


se njemački kazališni komadi Nebmt ein Exempel i Onkel Adam 


und Nichte Eva, za koje se izrijekom veli da su već ranije izneseni 


'17 Laszowski, Crtice iz kazališne prošlosti grada Zagreba (Nar. Starina 
X, 93.) 
15 Starine XXXV, 277 (ed. B&sendorfer). 

na pozornicu u Zagrebu. No da su se u to doba u Osijeku u jav- 
nom kazalištu prikazivale i druge drame, osobito vjerskoga sadr- . 
žaja, svjedoči opomena, koju je starija školska vlast uputila osječ- 
kom gimnazijskom direktoru u kolovozu 1829., da u buduće nipošto 
više ne smije dopustiti prikazivanja drama, u kojima se obrađuju 
vjerske teme: »Ex incidenti eo, quod mense aprili in theatro Esse- 
kinensi res sacrae ad scenicas productiones penitus adhiberi pro- 
hibitae — religiosa themata diversae quippe B. Virginis et Magda- 
lenae situationes mimicae — exhiberi per censuram librorum et ci- 
vicum magistratum admissae sint, locali huic directioni dd. 192 
julii a. c. summa in eo attentio commendatur, ne similes productiones 
in theatro publico ullo sub praetextu in futurum admittantur.«*" U 
brzo zatim, u prosincu 1829., primio je direktor osječke gimnazije 
još i uputu, da se prije nego starija cenzurska vlast pregleda i odobri 
popis drama, koje će se prikazivati u osječkom kazalištu, ne smije 
dopustiti, da se prikazuje ikoja druga drama osim onih, za koje 
kazališni direktor dokaže da su već najmanje dva puta s odobrenjem 
prikazivane u Beču, Budimu ili Pešti: »Relate ad drammata in the- 
atro Essekinensi producenda locali huic directioni committitur, ut 
ante revisum altiori loco catalogum nullum dramma produci ad- 
mittat, quam quod Viennae, Budae aut Pestini minimum bis cum 
adprobatione productum  fuisse idem theatri director authentice 
probaverit.«*" 

Od toga se doba po protokolima osječke gimnazije kroz cio 
jedan decenij, sve do g. 1840., prilično može pratiti rad putničkih 
glumačkih družina, što su dolazile u Osijek. Gimnazijski je direktor 
kao lokalni cenzor redovno slao na reviziju starijoj cenzurskoj 
vlasti popise »drammatum in Essekinensi theatro successive produ- 


19 Acta directoralia 1830, sept., br. 8. Nehmt ein Exempel daran je na- 
pisao glumac K. Tčpfer, a komad Onkel Adam und Nichte Eva je možebiti iden- 
tičan s komedijom spisateljice i glumice Ch. Birch-Pfeifferove Eine deutsche 
Pariserin oder Onkel und Nicbte (isp. Schneider, Deutsches Titelbuch, Berlin 
1927). Tome ne smeta, što je u Schneidera uz prvu komediju zabilježena god. 
1830., a uz drugu pače 1865., jer se godine bilježe po štampanim izdanjima, a 
prikazivale su se komedije već ranije. Tako je na pr. uz komediju Ch. Birch- 
Pfeifferove Hinko oder Kdnig und Freiknecht zabilježena tek godina izdanja 
1880. (kada je autorica davno bila mrtva, + 1868.), a zna se, da je ta kome- 
dija bila već 1829. izrađena prema romanu L. Storcha Freiknecbt (Kriger, 
Deutsches Literatur-Lexikon, Minchen 1914, S. V. Birch-Pfeiffer) i da se u 
četvrtom deceniju 19. vijeka prikazivala već i u našim krajevima (1838. u Va- 
raždinu i Osijeku; isp. dotične T'beaterjournale u zagreb. Sveuč. knjižnici). 

20 Acta directoralia 1829, aug., br. 2. ; 

21 Acta directoralia 1829, dec., br. 2. 

cendorum«. Samih tih popisa, na žalost, nema u gimnazijskim spi- 
sima, a u Acta directoralia zabilježen je tek katkada po koji na 
drama, što ih je cenzura zabranila, tako da iz direktorskih spisa 
nešto doznajemo o dramama, koje se nijesu smjele iznijeti na pozor- 
nicu, a upravo ništa se ne kaže, koje su se drame u osječkom kaza- 
lištu zbilja prikazivale. No niti mršave bilješke o zabranjenim dra- 
mama nijesu na odmet: iz njih razbiramo, da su putničke glumačke 
družine, što su dolazile u Osijek, bez izuzetka prikazivale njemački 
a osim toga natpisi zabranjenih drama daju ipak neku, iako blšteda 
sliku, što su direktori osječkoga kazališta birali za sai repertoar. 


Kada su se otpremali cenzuri na odobrenje popisi drama, koje 
su se imale prikazivati, redovno je u Acta directoralia jabivjećao 
ime direktora putničke glumačke družine, koja je došla da o i 
zabavi svojom umjetnošću. Kad bi minuo kalendarski mjesec, bila je 
gimnazijskom direktoru dužnost da pošalje starijoj oshetnkol vlasti 
u dva egzemplara kazališne oglase (schedas annuntiatorias) svih 
drama, što ih je glumačka družina u tom mjesecu prikazivala, a 
direktor bi otpremajući te oglase redovno zabilježio njihov broj Ba 
kad već ne znamo, koje su se drame prikazivale, ipak barem CE da 
dijelom doznajemo, koliko je kazališnih predstava koja glumačk 
družina priredila u Osijeku. pa : 


N Prvi osječki kazališni direktor, kojemu se u to doba u gimna- 
zijskom arhivu spominje ime, bio je Georg Mayer, a prikazivao je 
sa svojim glumcima u zimskoj sezoni 1829./30. U studenom pa 
poslao je gimnazijski direktor na reviziju repertoar njegove sir 
mačke družine, a u siječnju je stiglo odobrenje za sve predložene 
drame, izuzevši dvije: Die Schwester von Saint-Jeanviere i Die 
Kreutzfabrer.? "Te zabranjene drame trebalo je da gimnazijski di- 


rektor »a scenica productione arceat eatenusque civicum etiam ma- 
gistratum edoceat«.? 


lje: od u zimi 1830.3 I. imao je Osijek kazališnu družinu, no ime 
joj se ne spominje, a da je uopće postojala, znamo samo po tome 
Mo je Viša školska direkcija zagrebačka, kad se još niti ikaj 
ek kazališni repertoar nije vratio iz Pešte s revizije, sjete 

prikazivanje onih drama, 


2 Možebiri a ais 

ožebiti Kotzebuovi Die K. 2 
“ 1 3 reuzfahrer von Nici 
25 Acta dir. 1830, jan., br. 5. m 

za koje kazališni direktor dokaže, da su barem dva puta s odo- 
brenjem prikazane u Beču, Pešti ili Budimu.“ . 

U sezoni 1831./32. čini se da osječka kazališna družina nije 
bila osobite sreće. U studenom 1831. poslao je gimnazijski direktor 
na reviziju njezin repertoar »recentiora drammata continens«, no 
odobrenje nije bilo stiglo niti do travnja 1832. Glumci su svakako 
prikazivali samo stare, već odobrene drame bečkoga, budimskoga i 
peštanskoga repertoara, a jedino za ožujak 1832. znamo, da su u 
tom mjesecu priredili šesnaest predstava. Krajem svibnja se družina 
razišla.?? n. ' 

Kazališni direktor Fridrik Goldheim je za sezonu 1832.133. 
još u ljetu 1832. predao direktoru gimnazije repertoar, da ga pošalje 
na reviziju, pa je već 3. kolovoza poslan Višoj školskoj direkciji u 
Zagreb »catalogus drammata hic Essekini a mense octobri per di- 
rectorem theatri Fridericum Goldheim producenda continens«. Viša 
školska direkcija je taj popis 15. kolovoza poslala Namjesničkom 
vijeću, gdje je ostao na cenzuri sve do početka studenoga, 1 napokon 
je dopušteno bilo prikazivanje svih predloženih drama »demptis 
rubro subductis«. Koje su drame bile crvenim označene, nigdje “ase 
spominje.“ Bit će da se još Goldheimove glumačke družine tiče i 
odredba, kojom je Namjesničko vijeće 30. travnja 1833. na osnovi 
»submissarum  dicasteriali superinspectioni producta in Essekiensi 
theatro mense martio a. c. drammata designantium schedarum im- 
pressarum« zabranilo prikazivanje drame _ Der Mobrenkčnig oder 
Grausamkeit sprengt Sklavenketten?" U lipnju 1833. nije u Osijeku 
više bilo kazališta.? i. x 

U zimskoj sezoni 1833./34. bit će da je direktor osječke glu- 
mačke družine bio Josip Sellner, iako se u spisima njegovo ime spo- 
minje tek u ožujku 1834., kada je Viša školska direkcija zagrebačka 
vratila direktoru osječke gimnazije »consignationem drammatum 
Josephi Sellner theatri directoris in theatro Essekinensi produci coe- 
ptorum a foro altiori revisam« s napomenom, da se sve drame 
mogu prikazivati »demtis rubra cerusa subsignatis«.? Za Sellnera 
se poslije toga još samo izrijekom napominje, da je u ožujku 1834- 


w 
= 


Acta dir. 1831, apr., br. 26. 

Acta dir. 1831/2, br. 391 55. s 

Acta dir. 1831/2, br. 78. Protoc. intimatorum 1832/3, br. 770—13. 
Protoc. intim. 1832/3, br. 346—48. 

Acta dir. 1832/3, br. 97. 

Acta dir. 1833/4, br. 69. 

sa svojom družinom priredio devet predstava?“ a kako rekoh, bit 


će da je Sellnerova bila i bezimena družina, za koju je zabilježeno 


da je u studenom i prosincu 1833. priredila po sedamnaest pred- 
stava, a u veljači 1834. jedanaest (za siječanj nijesam našao po- 
dataka).*' 

Još dok je Sellner sa svojim glumcima bio u Osijeku, gradski 
magistrat i vojničke vlasti već su bili prihvatili ponudu Josipa Kurta 


.iz Pečuha, da sa svojom glumačkom družinom dođe u Osijek. Po- 


četkom ožujka je gimnazijski direktor poslao starijoj vlasti »Jo- 
sephi Kurt, theatri directoris pro nunc Quinque-Ecclesiensis, ast post 
Pascha c. a. hic ludere volentis et per localem magistratum mili- 
taresque superiores assumti, catalogum altiori censurae pro gratiosa 
revisione quo ocius submittendum ...«** Kurt je već u ožujku pri- 
redio jednu kazališnu predstavu, a ostao je u Osijeku do zadnjih 
dana svibnja, te je gimnazijski direktor za svibanj poslao Višoj 
školskoj direkciji petnaest »schedas theatrales hoc mense a I* usque 


.ad 26%m hic censuratas typisque excusas ac productas.«?? 


Preko ljeta 1834. nije dakako bilo u Osijeku glumačke dru- 


 žine, a u jesen je opet došao sa svojim glumcima stari osječki znanac 


Fridrik Goldheim. Već početkom rujna poslan je Višoj školskoj di- 
rekciji »catalogus drammatum Friderici Goldheim, theatri Esseki- 
nensis a. 1834./5. directoris«,“* no prošlo je i po godine, a odobrenje 
cenzure nikako da stigne, pa je zato početkom travnja 1835. gimna- 
zijski direktor na urgenciju glumaca požurio Višu školsku direkciju 
zagrebačku, da mu pošalje »catalogum operum theatralium mense 
adhuc septembri a. p. Excelso Concilio Locumtenentiali Regio pro 
gratiosa revisione substratum, jam ibidem revisum ac remissum.«? 
Uza sve to je Goldheimova glumačka družina u Osijeku marljivo 
radila pa je na pr. u prosincu 1834. priredila osamnaest predstava, 
a u travnju 1835. šesnaest.“ Za deset predstava, što su u Osijeku 
prikazane od 2. do 13. svibnja 1835., veli se da su priređene pod 
direkcijom Josipa Sluke, a po arhivskim spisima ne bih znao reći, 
kada je upravo Sluka zamijenio Goldheima.?7 


«30 Acta dir. 1833/4, br. 70. 

31 Acta dir. 1833/4, br. 15, 27 1 58. 
32 Acta dir. 1833/4, br. 58. 

38 Acta dir. 1833/4, br. 70 i 99. 

34 Acta dir. 1833/4, br. 155. 

35 Acta dir. 1834/5, br. II4. 

36 Acta dir. 1834/5, br. 37 1 121. 

37 Acta dir. 1834/5, br. 140. 


104 T. Matić: 


Iz bilježaka rasutih po Acta directoralia“* proizlazi, da od 
lipnja 1835. do veljače 1836. u Osijeku nije bilo glumaca, a u 
ožujku 1836. priređene su tri predstave, no nije rečeno, od koje 
glumačke družine.“ Poslije toga se opet za vrijeme od svibnja do 
kolovoza 1836. izrijekom veli, da u Osijeku nema glumaca. 


U to doba, kad u osječkom kazalištu nijesu niti priređivane 
predstave, Viša školska direkcija je priopćila 31. siječnja 1836. 
direktoru osječke gimnazije, da se zabranjuje štampanje i prikazi- 
vanje rukopisne drame Das schwarze Kreutz auf Medvedgrad," 
Dramu je napisao direktor zagrebačkoga gradskog kazališta J. 
Schweigert, rodom iz Češke, koji je i u svojoj njemačkoj drami 
Magdalenengrotte bei Ogulin iznio na pozornicu domaći predmet. U 
drami Das scbwarze Kreutz auf Medvedgrad imao je narodni guslar 
da na pozornici hrvatski otpjeva junačku pjesmu Tužno pjeva vitez 
u planini (cf. Deželić u djelu Nagl-Zeidler-Castle, Deutsch-oster- 
reichische Literaturgeschichte, II/1, 1073). Ne bih znao reći, da li je 
cenzurska zabrana od g. 1836. toj Schweigertovoj drami za uvijek 
zatvorila vrata osječkoga kazališta ili je kasnije možebiti ipak 
prikazivana. 


Pod jesen 1836. otpočela je u Osijeku rad glumačka družina 
Karla Slavika. Ovaj put je i cenzura nešto brža bila, tako da je 
Viša školska direkcija već 27. studenoga vratila direktoru osječke 
gimnazije »consignationem drammatum in publico Essekinensi thea- 
iro a 1* septembris a. c. producendorum« sa stereotipnim rješenjem 
da se smiju prikazivati sve drame, Što nijesu crvenim podvučene.“ 
Slavikova družina počela je svoj rad 11. rujna 1836. i priredila je 
u rujnu deset predstava, u studenom devetnaest (za listopad nijesam 
našao ništa zabilježeno), u prosincu osamnaest, zatim u veljači 1837. 
šesnaest (za siječanj ne nalazim bilješke) i napokon u ožujku samo 
osam, jer je već 18. ožujka završila prikazivanje u osječkom kaza- 
lištu.“" O repertoaru Slavikovu sačuvala nam se jedna vijest: kaza- 
lišni oglas u Gradskom muzeju u Osijeku veli, da se pod Slaviko- 
vom direkcijom 22. veljače 1837. u Generalathausu u korist sirotinj- 
skome fondu prikazivao Armuth und Edelsinn, Lustspiel in g. 


58 Acta dir. 1834/5, br. 157, 190, 206; 1835/6, br. 2, 13, 25, 38, 46. 
39 Acta dir. 1835/6, br. 60. 

20 Acta dir. 1835/6, br. 40, i Prot. intim. 1835/6, br. 623/18. 

“1 Acta dir. 1836/7, br. 21. : 

“2 Acta dir. 1835/6, br. Isi; 1836/7, br. 18, 33, 63 i 82. 

Akten."* Još iste godine potkraj ožujka, i to počevši od Uskrsnoga 
ponedjeljka (27. III.) pa do kraja mjeseca, priređene su u Osijeku 
tri predstave pod direkcijom Huga Nitscha, o kojem dalje nema 
spomena.** : 

U zimi 1837./38. prikazivala je u osječkom kazalištu družina 
Alberta Steina. Početkom listopada je gimnazijski direktor poslao 
u Zagreb na cenzuru »ab Alberto Stein, hujus theatri directore, con- 
scripta drammata... pro hoc semestri in locali theatro produ- 
cenda«, a kad je Viša školska direkcija krajem prosinca vratila 
popis  »producendorum  decurrente hieme in publico Essekiensi 
theatro frustorum theatralium«, naročito je preko gimnazijskoga 
direktora opomenula direktora Steina »ut quodlibet frustum ante 
Publicam productionem Praeattactae Paternitati Vestrae (t. j. fra- 
njevcu, gimnazijskom direktoru) fine revisionis praesentet et ut 
imposterum in similibus consignationibus juxta normales ordines de 
quolibet frusto rite adnotetur, an illud Viennae vel Pestini publice 
jam productum sit.«*5 


Cenzura čini se da je po malo postajala sve opreznija i sumnji- 
čavija. Kad je Viša školska direkcija u studenom 1838. vratila 
direktoru osječke gimnazije »catalogum dramatum anno militari 
1838./9. in publico Essekinensi theatro sub directione Godefridi 
Lange producendorum per extensum revisum«, osobito je upozorila 
direktora gimnazije »ut exceptis manuscriptis eadem universa ad 
productionem libere admittat, haec autem praevie revideat, num 
expressiones aliquae nefors ante productionem castigari oporteat.«'" 


Šaptalac Langeove glumačke družine, Eduard Karlo Korn, 
izdao je za Novu godinu 1839. T'heater-Journal fir das Jabr 1839. 
Allen Freunden und Gonnern der Kunst gewidmet (štampano u Osi- 
jeku u poznatoj štampariji M. A. Diwalda), pa iz te sitne prigodne 
publikacije, od koje se po jedan egzemplar sačuvao u osječkom Grad- 
skom muzeju i u zagrebačkoj Sveučilišnoj knjižnici, doznajemo o 
radu Langeovih glumaca u Osijeku potkraj godine 1838. više nego 
o ma kojoj starijoj osječkoj kazališnoj družini. Glumački personal 
sastojao se od osam glumaca (zajedno s direktorom) i osam glu- 


#3 To je jamačno Kotzebuov Armut und Edelsinn od g. 1795., iako 
Schneider 0. c, pod istom godinom i istim natpisom spominje također veselu 
igru J. F. E. Albrechta. 

“4 Acta dir. 1836/7, br. 82. ; 

“5 Acta dir. 1837/8, br. 28; Prot. intim. 1837/8, br. 1068/21. 

“6 Acta dir. 1838/9, br. 10; Prot. intim. 1838/9, br. 1019/76. 

mica, koje su, sudeći po prezimenu, sve osim jedne bile supruge ili 
kćeri Langeovih glumaca i šaptaoca, a za dječje uloge se spominje 
petero djece, dakako sve bez izuzetka iz tih glumačkih obitelji.“ 
Sezona, se otvorila 25. listopada 1838. prologom: i prikazivanjem 
noviteta Capriciosa. Prikazivalo se redovno nedjeljom, utorkom, 
četvrtkom i subotom, katkada i srijedom, a samo jednoć bila je 
predstava i u petak, i to 21. prosinca, kada se završio rad Langeove 
družine prije Božića. Od početka sezone do božićnih ferija bilo je 
svega 37 predstava, i samo je jedan novitet, Griseldis, prikazivan 
»auf Verlangen« dva puta, a inače se nije nijedna predstava po- 
novila, tako da je Langeova družina do Božića iznijela na pozor- 
nicu 36 kazališnih komada, a od toga je bilo šest noviteta." U dva 
maha se spominje, da se uz predstavu davao i balet (Der Qudcker i 
jedan balet bez naznake natpisa). U Langeovu repertoaru nema 
klasičnih djela niti njemačke niti druge koje svjetske književnosti, 
nego je repertoar ispunjen kazališnim komadima pisanim za šire 
krugove kazališne publike, ponajpače u stilu kazališta u tadanjim 
bečkim predgrađima (Theater an der Wien, in der Leopoldstadt, in 
der Josefstadt). Osječki T'beater-Journal filr das Jahr 1839 donosi 
samo natpise prikazivanih drama bez naznake pisaca," a svaki put 


47 U »Darstellendes Personal« spominju se alfabetskim redom glumci: 
Bretsch, Grabov, Hubatschek, Korompai, direktor Lange, Lang, Meissner_i 
Strasser, a glumice su bile: Dlle Adamberger, Mad. Bretsch, Mad. Hubatschek, 
Dlle Hubatschek, Mad. Korn, Dlle Korn, Mad. Korompai i Mad. Lang. Dječje 
uloge su igrali: Ida Bretsch, Berti i Netti Hubatschek, Ludmilla Korn i Eugen 
Lange. Osim glumaca i šaptaoca bio je u Langeovoj družini još i Theatermeister, 
zatim jedna ženska, koja je vršila službu kao »Zetteltriger und Requisiteur«, pa 
jedan »Sperrsitz-Aufschliesser« i jedna »Billeteurin«. 

48 Ispred popisa prikazanih kazališnih komada izrijekom se veli, da je 
bilo »darunter 6 neu aufgefiihrte, simmtlich mit * bezeichnet«, no u samom po- 
pisu samo su četiri komada (Capriciosa, Griseldis, Pariser Taugenichts, Hut- 
macher und Strumpfwirker) označena zvjezdicom. 


49 U listopadu 1838. prikazavala je Langeova družina: Capriciosa, Grisel- 
dis (F. Halm), Peter v. Szap4ry (Ch. Birch-Pfeiffer), Freien nach Vorschrift 
(K. T&pfer); u studenom: Nagerl und Handschuh (J. Nestroy), Heirat aus 
Vernunft, Lumpaci Vagabundus (J. Nestroy), Wahn und Wahnsinn, Hotel de 
Wiburg, Hinko der Freiknecht (Ch. Birch-Pfeiffer), Entfiihrung auf dem Masken- 
ball, Miiller und sein Kind (E. Raupach), Bellas Flucht, Brautschau, Bose Krollo, 
Herr Josef und Frau Baberl (Schikaneder; prvobitni natpis: Der Fleischhauer 
von Odenburg), Parteiwut (F. W. Ziegler), Er mengt sich in alles (J. F. Jinger), 
Galeerensklaven, 'Teufelstein bei Mčdling (K. F. Hensler), Griseldis (F. Halm), 
Pariser 'Taugenichts (K. T&pfer); u prosincu: Rotmantel, Hutmacher und Strumpf- 
wirker (F. Hopp), Rehbock (A. Kotzebue), Pfefferrčsel (Ch. Birch-Pfeiffer), 
Preciosa (P. A. Wolf po Cervantesu), Zitherschliger und das Gaugericht, Liebe 
kann alles (F. Holbein), Belisar (Schneider o. c. pozna prije g. 1838. četiri 
drame toga imena, kojima su autori: J. J. Nunn, H. K. 'Trautzschen, E. Schenk, 
G. Frank), Mann meiner Frau, Isidor und Olga (E. Raupach), Falsche Catalani 

nije niti moguće utvrditi ime piščevo, jer su pisci, radeći bez oso- 
bitih literarnih pretenzija za kazališta namijenjena široj publici, 
napisali često na stotine kazališnih komada, koji se dakako svi ne 
registriraju u literarnim historijama, pače niti u djelima leksičkoga 
karaktera, a često su takove drame uopće ostale u rukopisu, pa se 
upravo iz uputa, što ih je zagrebačka Viša školska direkcija poslije: 
revizije repertoara Langeove glumačke družine poslala direktoru 
osječke gimnazije, vidi, da je i u Langeovu repertoaru bilo komada, 
koji su se prikazivali po rukopisima, tako da je gimnazijskom 
direktoru — kako smo već spomenuli — izrijekom bilo naređeno, 
da u takovim slučajevima svaki put rukopis pregleda i pripazi 
»num  expressiones aliquae nefors ante productionem  castigari 
oporteat.«?? 

Iduće zimske sezone 1839.40. nema u gimnazijskim spisima 
spomena, da je u osječkom kazalištu koja glumačka družina prire- 
đivala predstave, pa je to valjda potaklo kadete pukovnije nad- 
vojvode Leopolda, da u proljeće 1840. prirede nekoliko kazališnih 
predstava za odličnije osječko općinstvo. Dakako, niti te predstave 
nijesu se smjele prirediti bez znanja lokalnoga cenzora. I tako je 
direktor gimnazije 20. ožujka 1840. poslao u Zagreb Višoj školskoj 
direkciji »aliquot schedas theatrales, ubi saltem a dnis. cadetiis i. 
legionis principis Leopoldi aliquae scenae pro distractione nobilioris 
publici extraordinarie producebantur.«5! 

U gimnazijskim spisima prije 1848. našao sam još samo vijest 
o zimskoj kazališnoj sezoni 1843./44.: 20. III. 1844. vratila je Viša 
školska direkcija osječkom gimnazijskom direktoru popis »dramatum 
in theatro civico Essekiensi decurrente hieme producendorum«. I to: 
je sve, što se spominje o toj bezimenoj glumačkoj družini." 

* 


Od prve isusovačke školske predstave g. 1735., koja je bila, 
po našem sadašnjem znanju, poslije izgona Turaka uopće prva ka- 
zališna predstava u starom Osijeku, mogli smo na osnovi arhivske 


(Biuerle), Landsturm in Tirol, Salamons Urteil (Stegmeyer), Gasthaus žur golde- 
nen Sonne, Giftmischerin. — Dani od 22. do 25. prosinca inkluzivno označeni 
su u T'heater-Journalu kao »Norma«, jer se radi božićnih blagdana nije prika- 
zivalo. — Uz natpise drama dodao sam u zgradama imena autora, koliko sam: 
ih mogao konstatovati (ponajpače po Schneideru 0. c. i po Nagl-Zeidler-Castle,, 
Deutsch-čsterreichische Literaturgeschichte, II. Bd., Wien 1914). 

50 Prot. intim. 1838./9., br. 1019/76. 

51 Acta dir. 1839./40., br. 7/116; Prot. intim. 1839./40., br. 71/163. 

52 Prot. intim. 1844., br. 243. 

građe utvrditi niz školskih predstava osječke isusovačke gimnazije, 
prikazivanih u četvrtom deceniju osamnaestoga stoljeća bez .sumnje 
još latinskim jezikom, a kasnije (od 1766. dalje) njemačkim. Po 
vremenu i po karakteru svojem na isusovačke školske predstave 
nadovezuju se dramatizovane svetačke legende, što su u osmom de- 
ceniju osamnaestoga vijeka prikazivane latinskim jezikom u osječ- 
kom franjevačkom samostanu od njihovih slušalaca filozofije i teo- 
logije, jednom i uz sudjelovnje osječkih gimnazijalaca. U interlu- 
dijima jednoga takovog franjevačkog dramskog prikazivanja sa- 
čuvao se iz g. 1775. prvi spomen hrvatskoga jezika u osječkim ka- 
zališnim predstavama, a i počeci hrvatske duhovne drame u Slavoniji 
bez sumnje su u vezi s tim đačkim predstavama priređivanim u 
osječkom franjevačkom samostanu. 

U to doba postoji već i javno kazalište u osječkoj Tvrđi, 
dakako njemačko, a usto bit će da je i poslije zabrane školskih pred- 


stava, od kraja osamnaestoga vijeka dalje, u Osijeku katkada bilo 


privatnih dramskih prikazivanja, no sačuvala se samo jedna vijest 
o takovoj kazališnoj predstavi, priređenoj u dvoru grofa S. Peja- 
čevića u Retfali (1804.). Nekoliko kazališnih oglasa iz prvih dece- 
nija devetnaestoga vijeka jedini su svjedoci života osječke Talije u 
to doba, a tek krajem trećega decenija nalazimo u spisima direktora 
osječke gimnazije, koji je u to doba bio također cenzor knjiga i ka- 
zališnih predstava, obilnijih vijesti o radu njemačkih putničkih 
glumačkih družina u osječkom javnom kazalištu, i to prvi put 
S. 1828., pa se od toga doba kroz jedan decenij i po može dosta 
dobro pratiti, koje su glumačke družine prikazivale u osječkom 
kazalištu, a ponešto doznajemo, i koliko su prikazivale, no naj- 
manje, na žalost, znamo o dramama njihova repertoara. 

Osječko njemačko kazalište živjelo je sve do početka našega 
vijeka, a nema sumnje da bi se za novije doba na osnovi obilnije 
sačuvane građe mogla nacrtati pouzdanija i življa slika života ka- 
zališne umjetnosti u Osijeku. Već T'heater-Almanach von Essegg 
zum nenen Jahr 1848, Što je sačuvan u zagrebačkoj Sveučilišnoj 
knjižnici, pokazuje spram svojega druga iz g. 1839. znatan napredak 
i u pogledu glumačkoga personala i u pogledu repertoara, u kojem 
— uz lakrdiju (Posse), vaudeville, melodram i Zauberspiel — vi- 
dimo već i djela Schillerovih i Grillparzerovih. 


